open-index/open-wikipedia-markdown huggingface dataset:
พฤศจิกายน พ.ศ. 2551

**พฤศจิกายน พุทธศักราช 2551** เป็นเดือนที่ 11 ของปี พ.ศ. 2551 วันแรกของเดือนเป็นวันเสาร์ วันสุดท้ายของเดือนเป็นวันอาทิตย์ 

หมวดหมู่:พฤศจิกายน
*2551-11
ธันวาคม พ.ศ. 2551

**ธันวาคม พุทธศักราช 2551** เป็นเดือนสุดท้ายของปี พ.ศ. 2551 วันแรกของเดือนเป็นวันจันทร์ วันสุดท้ายของเดือนเป็นวันพุธ 

หมวดหมู่:ธันวาคม
*2551-12
ไมมิ ยะจิมะ

thumb
**ไมมิ ยะจิมะ** () นักร้องหญิงชาวญี่ปุ่น ในกลุ่ม เฮลโล! โปรเจกต์ คิดส์, ZYX, ℃-ute เกิดเมื่อ  7 กุมภาพันธ์ พ.ศ. 2535 ที่จังหวัดไซตามะ ประเทศญี่ปุ่น กรุ๊ปเลือด  O มีชื่อเล่นอย่างเป็นทางการว่า "ไมมี่" (まいみぃー)

## วงที่เคยสังกัด
* ZYX (พ.ศ. 2546 - )
* ℃-ute (พ.ศ. 2548 - ) *(หัวหน้าวง)*
* ชัฟเฟิลยูนิต
** H.P.ออลสตาร์ส (พ.ศ. 2547)
* ลิตเติลแกตตัส *(ทีม[[ฟุตซอล]])* (Gatas Brilhantes H.P. ทีมเยาวชน) (พ.ศ. 2547 - ) *(รองกัปตัน)*
* Gatas Brilhantes H.P. (พ.ศ. 2550年 - )

## แหล่งข้อมูลอื่น
* ประวัติส่วนตัวในเว็บไซต์ เฮลโล! โปรเจกต์ 

มไมมิ ยาจิมะ
มไมมิ ยาจิมะ
หมวดหมู่:บุคคลจากจังหวัดไซตามะ
หม่อมเจ้าศุกรวรรณดิศ ดิศกุล

**หม่อมเจ้าศุกรวรรณดิศ ดิศกุล** (14 มกราคม พ.ศ. 2452 - 26 กุมภาพันธ์ พ.ศ. 2519) หรือ **ท่านชายขาว** ช่างภาพ ผู้กำกับ และผู้อำนวยการสร้างภาพยนตร์ไทย 

หม่อมเจ้าศุกรวรรณดิศ ดิศกุล เป็นพระโอรสในสมเด็จพระเจ้าบรมวงศ์เธอ กรมพระยาดำรงราชานุภาพ ประสูติแต่หม่อมแสง ดิศกุล ณ อยุธยา เสกสมรสกับ หม่อมลดา ดิศกุล ณ อยุธยา (สกุลเดิม: อินทรกำแหง)

หม่อมเจ้าศุกรวรรณดิศ ดิศกุล นายช่างถ่ายภาพยนตร์ และเป็นหัวหน้าแผนกโฆษณา กรมรถไฟ มีผลงานกำกับภาพยนตร์ของกรมรถไฟ ซึ่งเป็นภาพยนตร์ไทยสีธรรมชาติ คือเรื่อง "โตนงาช้าง" หม่อมเจ้าศุกรวรรณดิศฯ อยู่ในวงการภาพยนตร์ไทยตั้งแต่ก่อนสงครามโลกครั้งที่สอง เป็นผู้กำกับภาพ ภาพยนตร์ *รวมไทย* ภาพยนตร์ปลุกระดมการเรียกร้องดินแดนคืนจากฝรั่งเศส ของกรมสาธารณสุขและกรมรถไฟ กำกับภาพ ภาพยนตร์ *[[กะเหรี่ยงไทรโยค]]* (2478) ของขุนปฏิภาคพิมพ์ลิขิต  

ท่านเป็นผู้ก่อตั้งบริษัท **ปรเมรุภาพยนตร์** เพื่อสร้างภาพยนตร์  *[[สุภาพบุรุษเสือไทย]]* ซึ่งอำนวยการสร้างโดยแท้ ประกาศวุฒิสาร โดยท่านเป็นผู้กำกับ และประสบความสำเร็จสูงสุดในปี พ.ศ. 2492 ต่อมาบริษัทปรเมรุภาพยนตร์ ได้สร้างภาพยนตร์ *[[มรดกพระจอมเกล้า]]* โดยการสนับสนุนจากสำนักข่าวสารอเมริกัน เพื่อเทอดพระเกียรติพระบาทสมเด็จพระจอมเกล้าเจ้าอยู่หัว หม่อมเจ้าศุกรวรรณดิศท่านเป็น 1 ใน 2 ช่างถ่ายภาพที่ได้บันทึกภาพในภาพยนตร์ส่วนพระองค์ชุด พระราชพิธีบรมราชาภิเษกในพระบาทสมเด็จพระปรมินทรมหาภูมิพลอดุลยเดช ระหว่างวันที่ 4-8 พฤษภาคม พ.ศ. 2493 ร่วมกับนาย แก้วขวัญ วัชโรทัย

ท่านได้รับการเชิดชูเกียรติในฐานะเป็นผู้นำการสร้างภาพยนตร์ 16 ม.ม.ในพิธีประกาศผลรางวัลตุ๊กตาทอง ครั้งที่ 1 ประจำปี พ.ศ. 2500

## พงศาวลี




## อ้างอิง

ศุกรวรรณดิศ ดิศกุล
หมวดหมู่:ราชสกุลดิศกุล
หมวดหมู่:ผู้กำกับภาพยนตร์ชาวไทย
หมวดหมู่:ผู้กำกับภาพชาวไทย
หมวดหมู่:นักถ่ายภาพชาวไทย
พระเจ้าช้างเผือก

**พระเจ้าช้างเผือก** เป็นราชสมัญญานามของพระเจ้าแผ่นดินที่ทรงครอบครองช้างเผือกไว้ประดับบารมี มีหลายพระองค์ ได้แก่

* สมเด็จพระบรมไตรโลกนาถ พระมหากษัตริย์รัชกาลที่ 8 แห่งกรุงศรีอยุธยา
* สมเด็จพระมหาจักรพรรดิ พระมหากษัตริย์รัชกาลที่ 15 แห่งกรุงศรีอยุธยา
* พระบาทสมเด็จพระพุทธเลิศหล้านภาลัย พระมหากษัตริย์รัชกาลที่ 2 แห่งกรุงรัตนโกสินทร์
* พระเจ้าเซงพะยูเชง สมัญญาพระมหากษัตริย์พม่า แปลว่า พระเจ้าช้างเผือก ซึ่งหมายถึง
** พระเจ้าบุเรงนอง 
** พระเจ้ามังระ
* พระเจ้าช้างเผือก (ภาพยนตร์)

หมวดหมู่:ฐานันดรศักดิ์
แอร์เฌ

**ฌอร์ฌ พร็อสแปร์ เรอมี** () หรือที่รู้จักในนามปากกา **แอร์เฌ** (; 22 พฤษภาคม พ.ศ. 2450 - 3 มีนาคม พ.ศ. 2526) เป็นนักวาดการ์ตูนชาวเบลเยียม มีผลงานที่เป็นที่รู้จักกันดีคือ แต็งแต็ง

นามปากกา แอร์เฌ มีที่มาจากชื่อย่อ  คือ  เมื่อเรียงกลับหลังเป็น  เสียงอ่านในภาษาฝรั่งเศสจะอ่านว่า  (แอร์เฌ)

ศิลปินชาวเบลเยียมผู้เกิดในกรุงบรัสเซลส์ใน ค.ศ. 1907 ก้าวแรกของอาชีพนักวาดการ์ตูนเริ่มขึ้นระหว่างวันคืนน่าเบื่อภายในโรงเรียน จนเขาได้ร่วมกิจกรรมลูกเสือและมีโอกาสสร้างผลงานครั้งแรกลงจุลสารของโรงเรียน หลังจบการศึกษา เขาสมัครเข้าทำงานวาดภาพประกอบในสำนักพิมพ์ซึ่งตีพิมพ์หนังสือพิมพ์รายวันเพื่อเผยแพร่ศาสนาคาทอลิกในเบลเยียม ก่อนหน้านี้มีแต่คนวิจารณ์ว่ารูปวาดของเขาเหมือนผลงานของเด็กเล็ก ๆ แต่บรรณาธิการมองเห็นความแปลกใหม่ และความคิดสร้างสรรค์ จึงให้โอกาสเขียนการ์ตูนหลายตอนจบ

ค.ศ. 1926 เขาวาดตัวการ์ตูนเป็นเด็กลูกเสือชื่อ Totor ซึ่งดัดแปลงจากประสบการณ์สมัยเรียน สามปีให้หลังตัวการ์ตูนนั้นถูกพัฒนาใหม่ "แต็งแต็งกับสโนวี" จึงถือกำเนิดขึ้น โดยลงประเดิมตอนแรกในวันที่ 10 มกราคม ค.ศ. 1929

ค.ศ. 1930 แต็งแต็งรวมเล่มฉบับแรกวางแผงในตอน "Tintin, reporter, in the land of Soviets" นับจากนั้นเขาก็สร้างผลงานออกมาอย่างสม่ำเสมอ ทั้งในรูปแบบสิ่งพิมพ์รวมถึงแอนิเมชัน ปัจจุบันแต็งแต็งไม่เพียงถูกยกย่องเป็นการ์ตูนอ่านสนุก แต่ยังถูกจัดชั้นเป็นผลงานทางศิลปะและประวัติศาสตร์อีกด้วย

ไม่นับต้นฉบับพิมพ์ครั้งแรกที่กลายเป็นของมีค่าราคาสูง แต็งแต็งและผองเพื่อนยังถูกดัดแปลงเป็นสินค้าสารพัด ไม่ว่าเป็นของตกแต่ง ของเล่น เครื่องเขียน ฯลฯ ซึ่งคงทำรายได้ให้กับเบลเยียมไปอีกยาวนาน นอกจากนี้แต็งแต็งยังกลายเป็นภาพยนตร์แอนิเมชันโดยฝีมือสตีเวน สปีลเบิร์กอีกด้วย

หมวดหมู่:นักวาดการ์ตูนเบลเยียม
หมวดหมู่:บุคคลจากบรัสเซลส์
ณัฐพร พันธุ์ฤทธิ์

**ณัฐพร พันธุ์ฤทธิ์**   นักฟุตบอลชาว ไทย ปัจจุบันเป็นหัวหน้าผู้ฝึกสอนให้กับโรงเรียนโพธินิมิตวิทยาคม ในรายการ J.LEAGUE Youth Challenge Thailand 

ณัฐพรเคยเล่นให้กับสโมสรอื่น ๆ ในไทย เช่น เมืองทอง-หนองจอก ยูไนเต็ด ชลบุรี เอฟซี การไฟฟ้าส่วนภูมิภาค โดยสโมสรสุดท้าย คือ สโมสรฟุตบอลราชนาวี ณัฐพร สามารถเล่นได้ทั้งตำแหน่งแบ๊คซ้ายและปราการหลังตัวกลาง

## ประวัติ
ณัฐพร เกิดเมื่อวันที่ 11 มกราคม พ.ศ. 2525 ที่จังหวัดนครสวรรค์ เข้ารับการศึกษาในชั้นประถมที่โรงเรียนลาซาลโชติรวีนครสวรรค์ ก่อนจะย้ายมาศึกษาในชั้นมัธยมศึกษาตอนต้นที่โรงเรียนนครสวรรค์ และย้ายมาเรียนที่โรงเรียนอัสสัมชัญศรีราชา ในชั้น ม.6 จนจบมัธยมปลาย

ฤดูกาล 2009 ณัฐพร ย้ายจากสโมสรชลบุรี เอฟซี มาร่วมทีมเมืองทอง-หนองจอก ยูไนเต็ด และลงสนามในไทยพรีเมียร์ลีกให้ต้นสังกัดใหม่เป็นนัดแรกเมื่อวันที่ 8 มีนาคม 2552 ในเกมส์ที่เปิดบ้านชนะการท่าเรือไทย 3-0 และยิงประตูแรกให้ต้นสังกัดใหม่ได้เมื่อวันที่ 30 พฤษภาคม 2552 ในเกมส์ไทยพรีเมียร์ลีกที่บุกไปชนะชลบุรี เอฟซี 5-2 ที่สนามเทศบาลหนองปรือ ซึ่งถือเป็นการยิงประตูใส่ทีมเก่าของเขาเองด้วย เดือนมิถุนายน 2555 เมืองทอง-หนองจอก ยูไนเต็ด จ่าฝูงศึกไทยพรีเมียร์ลีก บรรลุข้อตกลงปล่อยตัว ณัฐพร  ปราการหลังของทีมให้กับสโมสรฟุตบอลบีอีซี เทโรศาสน พร้อมเซ็นสัญญายาว 3 ปี รับค่าเหนื่อยเกิน 1 แสนบาท โดยค่าตัวในการย้ายทีมสูงถึง 4 ล้านบาท

ฤดุกาล 2013 ณัฐพร ได้ย้ายมา แบงค็อก ยูไนเต็ด ด้วยค่าตัว 3 ล้านบาท

## ทำประตูในนามทีมชาติ

## แหล่งข้อมูลอื่น
* "ณัฐพร"ยันซบเทโรฯ เพราะความท้าทาย เปล่าย้ายหนีสำรองกิเลน

## อ้างอิง

หมวดหมู่:นักฟุตบอลจากจังหวัดนครสวรรค์
หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลยาสูบ
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลราชนาวี
หมวดหมู่:บุคคลจากโรงเรียนนครสวรรค์
หมวดหมู่:บุคคลจากโรงเรียนอัสสัมชัญศรีราชา
พระที่นั่งพิมานรัตยา

**พระที่นั่งพิมานรัตยา** เป็นพระที่นั่งก่ออิฐถือปูน ทาสีขาว ยกพื้นสูง มีเสาลอยรับหลังคาโดยรอบ พระที่นั่งองค์นี้เชื่อมต่อกับพระที่นั่งดุสิตมหาปราสาทด้วยห้องโถงที่เรียกว่า "มุขกระสัน" ลักษณะเป็นห้องโถงยาวทอดยาวไปทางทิศใต้ เป็นพระที่นั่งยกสูง มีระเบียง 3 ด้าน คือ ด้านทิศตะวันออก ตะวันตกและด้านทิศใต้ รอบระเบียงเป็นเสาราย มีหลังคาเป็นชั้นลด 3 ชั้น ทรงไทยมุงด้วย  กระเบื้องเคลือบสี มีช่อฟ้า ใบระกา หางหงส์ประดับ หน้าบันจำหลักรูปพระพรหมทรงหงส์ ซุ้มพระทวารเป็นซุ้มเรือนแก้วลายดอกพุดตาน และซุ้มพระบัญชรเป็นซุ้มทรงบันแถลง ปิดทองประดับกระจก

## ประวัติ
วันอาทิตย์ เดือนเจ็ด ขึ้นหนึ่งค่ำ ปีระกา เอกศก จุลศักราช 1151 (พ.ศ. 2332) มีฟ้าผ่าต้องหน้ามุขเด็จพระที่นั่งอมรินทราภิเษกมหาปราสาทแล้วเกิดเป็นเพลิงลุกลามไหม้เครื่องบนและหลังคา แล้วเลยลุกลามไหม้ทั้งองค์พระมหาปราสาท และพระปรัศว์ซ้ายลงหมดสิ้น พระบาทสมเด็จพระพุทธยอดฟ้าจุฬาโลกมหาราช จึงทรงพระกรุณาโปรดเกล้าฯ ให้เจ้าพระยารัตนาพิพิธ (สน) สมุหนายก เป็นแม่กองรื้อซากพระมหาปราสาทที่ถูกไฟไหม้ออกแล้วสร้างพระมหาปราสาทขึ้นใหม่ แต่ไม่ได้สร้างเหมือนองค์เดิม 

ในพระราชพงศาวดารกรุงรัตนโกสินทร์ รัชกาลที่ 1 กล่าวถึงลักษณะที่ผิดแผกแตกต่างระหว่างพระมหาปราสาทองค์เก่าและองค์ใหม่ไว้ดังนี้ 

## ธรรมเนียม
พระที่นั่งพิมานรัตยา เคยเป็นพระวิมานที่บรรทมของพระมหากษัตริย์ในโอกาสที่เสด็จมาประทับยังหมู่มหาปราสาท พระบาทสมเด็จพระนั่งเกล้าเจ้าอยู่หัว เสด็จมาประทับเป็นเวลา 1 ปี ในคราวบูรณะหมู่พระมหามณเฑียร 

ในสมัยพระบาทสมเด็จพระมงกุฎเกล้าเจ้าอยู่หัว ทรงใช้เป็นที่ชุมนุมมหาสมาคมสำหรับ พระบรมวงศานุวงศ์และข้าราชการบริพารฝ่ายในเข้ารับพระราชทานอิสริยยศและเครื่องราชอิสริยาภรณ์ และยังเป็นที่สรงพระบรมศพสมเด็จพระศรีพัชรินทราบรมราชินีนาถ พระบรมราชชนนีพันปีหลวง (ในพระนิพนธ์พระเจ้าวรวงศ์เธอ พระองค์เจ้าจุลจักรพงศ์ ระบุว่า มีการสรงน้ำพระบรมศพสมเด็จพระศรีพัชรินทราบรมราชินีนาถ พระบรมราชชนนีพันปีหลวง ณ ห้องน้ำเงิน หรือพระที่นั่งเทพดนัยนันทยากร ในหมู่พระที่นั่งจักรีมหาปราสาท)

เมื่อพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เสด็จสวรรคต ก็โปรดเกล้าฯ ให้สรงพระบรมศพ ณ พระที่นั่งพิมานรัตยาแห่งนี้

ในปัจจุบัน พระที่นั่งแห่งนี้ได้ใช้เป็นที่สรงพระบรมศพและพระศพ พระมหากษัตริย์และพระบรมวงศานุวงศ์ตลอดเรื่อยมา โดยล่าสุดได้ใช้ประกอบพระราชพิธีสรงพระบรมศพ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ซึ่งสวรรคตเมื่อวันที่ 24 ตุลาคม พ.ศ. 2568

## อ้างอิง

* กรุงเทพฯ - พระที่นั่งพิมานรัตยา

## แหล่งข้อมูลอื่น

พิมานรัตยา
สิ่งก่อสร้างตั้งแต่ พ.ศ. 2332
หมวดหมู่:พระบรมมหาราชวัง
พ
ประวัติศาสตร์ลอร์ดออฟเดอะริงส์

**ประวัติศาสตร์ลอร์ดออฟเดอะริงส์** () เป็นชื่อหนังสือชุด 4 เล่มที่เป็นส่วนหนึ่งของหนังสือชุด *[[ประวัติศาสตร์มิดเดิลเอิร์ธ]]* ซึ่ง
คริสโตเฟอร์ โทลคีน ได้รวบรวมงานเขียนต้นฉบับเรื่อง เดอะลอร์ดออฟเดอะริงส์ ของ เจ. อาร์. อาร์. โทลคีน ทั้งหมดไว้ 

หนังสือทั้งสี่เล่มอยู่ในชุด *ประวัติศาสตร์มิดเดิลเอิร์ธ* ลำดับที่ 6 ถึง 9 ได้แก่
* เล่ม 6 : **เงามืดที่หวนคืน** (The Return of the Shadow) วางจำหน่าย ค.ศ. 1988
* เล่ม 7 : **ไอเซนการ์ดทรยศ** (The Treason of Isengard) วางจำหน่าย ค.ศ. 1989
* เล่ม 8 : **สงครามแห่งแหวน** (The War of the Ring) วางจำหน่าย ค.ศ. 1990
* เล่ม 9 : **ความพ่ายแพ้ของเซารอน** (หรือ **การสิ้นสุดของยุคที่สาม**)  (Sauron Defeated หรือ The End of the Third Age) วางจำหน่าย ค.ศ. 1992

ชื่อหนังสือนำมาจากชื่อตอนย่อย หรือ "เล่ม" ที่โทลคีนประพันธ์ไว้แต่เริ่มแรกเป็นจำนวน 6 เล่ม กับ 1 ภาคผนวก แต่เมื่อถึงการตีพิมพ์จริงสำนักพิมพ์กลับแบ่งหนังสือเป็นสามภาค แต่ละภาคประกอบด้วยเนื้อเรื่องสองเล่ม ชื่อเล่มที่โทลคีนตั้งไว้แต่เริ่มแรก ได้แก่ 1. เงามืดที่หวนคืน (The Return of the Shadow) หรือ แหวนปรากฏตัว (The Ring Sets Out) 2. พันธมิตรแห่งแหวน (The Fellowship of the Ring) หรือ แหวนลงใต้ (The Ring Goes South) 3. ไอเซนการ์ดทรยศ (The Treason of Isengard) 4. การเดินทางของผู้ถือแหวน (The Journey of the Ringbearers) หรือ แหวนสู่บูรพา (The Ring Goes East) 5. สงครามแห่งแหวน (The War of the Ring) 6.การสิ้นสุดของยุคที่สาม (The End of the Third Age) หรือ กษัตริย์คืนบัลลังก์ (The Return of the King)

ในเล่ม *ความพ่ายแพ้ของเซารอน* ยังมีต้นร่างนิยายอีกเรื่องหนึ่งชื่อ  'The Notion Club Papers' เป็นนิยายแนวย้อนเวลา เกี่ยวกับสมาชิกชมรมศึกษาวรรณกรรมกลุ่มหนึ่งที่บังเอิญหลุดเข้าไปอยู่ในยุคสมัยของเกาะนูเมนอร์  เรื่องเล่าเกี่ยวกับเหตุการณ์การจมสมุทรของอาณาจักรอนาดูเน และมีรายละเอียดโครงสร้างภาษาอดูนาอิกอยู่ด้วยบางส่วน 

หมวดหมู่:เดอะลอร์ดออฟเดอะริงส์
หมวดหมู่:ปกรณัมชุดมิดเดิลเอิร์ธ
หอพระแก้ว

**หอพระแก้ว** () เคยเป็นวัดในเวียงจันทน์ ประเทศลาว ตั้งอยู่ริมถนนเชษฐาธิราช ทางตะวันตกเฉียงใต้ของวัดสีสะเกด สร้างขึ้นใน พ.ศ. 2108 เพื่อประดิษฐานพระพุทธมหามณีรัตนปฏิมากร (พระแก้วมรกต) แต่สร้างใหม่หลายครั้ง ปัจจุบันข้างในเป็นพิพิธภัณฑ์ศิลปะทางศาสนาและร้านค้าขนาดเล็ก

## ประวัติ

หอพระแก้วสร้างขึ้นใน พ.ศ. 2108–2109 ตามพระราชกระแสรับสั่งของสมเด็จพระไชยเชษฐาธิราชหลังย้ายเมืองหลวงจากหลวงพระบางมายังเวียงจันทน์ วัดนี้สร้างในเขตพระราชฐาน เพื่อประดิษฐานพระแก้วมรกตที่สมเด็จพระไชยเชษฐาธิราชอัญเชิญจากนครเชียงใหม่ เมืองหลวงของอาณาจักรล้านนา มายังหลวงพระบาง เนื่องจากวัดนี้เป็นสถานที่ส่วนพระองค์ จึงไม่มีพระสงฆ์จำวัด พระแก้วมรกตประดิษฐานที่วัดนี้เป็นเวลากว่า 200 ปี จนกระทั่ง พ.ศ. 2322 นครเวียงจันทน์ถูกกองทัพสยามที่นำโดยเจ้าพระยาจักรี (ผู้ก่อตั้งราชวงศ์จักรีแห่งประเทศไทย) ตีแตก กองทัพสยามอัญเชิญพระแก้วมรกตไปกรุงธนบุรีและวัดถูกทำลาย ปัจจุบัน พระพุทธรูปนี้ประดิษฐานที่วัดพระศรีรัตนศาสดาราม กรุงเทพมหานคร และถือเป็นสิ่งปกป้องคุ้มครองประเทศไทย

เจ้าอนุวงศ์ทรงสร้างวัดขึ้นใหม่ใน พ.ศ. 2359 พร้อมให้สร้างพระพุทธรูปองค์ใหม่ขึ้นแทนที่พระแก้วมรกตที่ถูกนำไป อย่างไรก็ตาม วัดนี้ถูกทำลายอีกครั้งใน พ.ศ. 2371 เมื่อเจ้าอนุวงศ์ก่อกบฏต่อสยามเพื่อแยกตัวเป็นเอกราช และเวียงจันทน์ถูกกองทัพสยามทำลาย ชาวฝรั่งเศสสร้างวัดนี้อีกครั้งใน พ.ศ. 2479–2485 ซึ่งเป็นช่วงที่ลาวตกเป็นอาณานิคมฝรั่งเศส ถึงแม้จะมีแบบตามวัดเก่า แต่วัดใหม่มีอุโบสถแบบกรุงเทพฯ ในช่วงคริสต์ศตวรรษที่ 19 ในคริสต์ทศวรรษ 1970 วัดนี้ได้รับการเปลี่ยนเป็นพิพิธภัณฑ์ แล้วบูรณะอีกครั้งใน พ.ศ. 2536

## ภาพ


File:Le Vat Phra Kèo (Vientiane) (4346162162).jpg|ประตูไปยังพระอุโบสถ
File:Monk Ho Pra Keo Laos.JPG|พระสงฆ์ที่หอพระแก้ว
File:Buddha statues 2 - Haw Phra Kaew.jpg|พระพุทธรูปปางนั่ง
File:VatPhraKèo.JPG|บันไดทางเข้า
File:Vientiane, Haw Pha Kaeo.jpg|ข้างหน้า


## แหล่งข้อมูลอื่น

*Hor Pha Keo Museum 

หมวดหมู่:วัดในประเทศลาว
หมวดหมู่:นครหลวงเวียงจันทน์
หมวดหมู่:ศาสนสถานในเวียงจันทน์
หมวดหมู่:พิพิธภัณฑ์ในประเทศลาว
หมวดหมู่:สถานที่ท่องเที่ยวในเวียงจันทน์
พระราชินีวิกตอเรีย

**พระราชินีวิกตอเรีย** () อาจหมายถึง

## สมเด็จพระราชินีนาถ
* สมเด็จพระราชินีนาถวิกตอเรีย

## สมเด็จพระราชินี
* เจ้าหญิงวิกตอเรีย พระราชกุมารี
* วิกตอเรียแห่งบาเดิน สมเด็จพระราชินีแห่งสวีเดน
* วิกตอเรีย ยูจีนีแห่งบัทเทนแบร์ก สมเด็จพระราชินีแห่งสเปน

## ดูเพิ่ม
* จักรพรรดินีวิกตอเรีย
* พระราชินีเอลิซาเบธ

ว
อนุสัญญาปารีสว่าด้วยการคุ้มครองทรัพย์สินอุตสาหกรรม

**อนุสัญญากรุงปารีสว่าด้วยการคุ้มครองทรัพย์สินอุตสาหกรรม** หรือ **อนุสัญญากรุงปารีส** (Paris Convention for the Protection of Industrial Property) ลงนามที่กรุงปารีส ประเทศฝรั่งเศส เมื่อวันที่ 20 มีนาคม ค.ศ. 1883 โดยทั่วไปอาจเรียกสั้น ๆ ว่า Paris Convention

ไทยเข้าเป็นภาคีเมื่อวันที่ 2 สิงหาคม พ.ศ. 2551 โดยสาระสำคัญของ Paris Convention เกี่ยวข้องกับการคุ้มครองทรัพย์สินอุตสาหกรรม (Industrial Property) เช่น สิทธิบัตรการประดิษฐ์ เครื่องหมายการค้า และการออกแบบผลิตภัณฑ์ เป็นต้น ปัจจุบัน Paris Convention มีภาคีทั้งสิ้น 177 ประเทศ

## อ้างอิง

หมวดหมู่:สนธิสัญญาในคริสต์ศตวรรษที่ 19
หมวดหมู่:อนุสัญญา
หมวดหมู่:สนธิสัญญาด้านทรัพย์สินทางปัญญา
หมวดหมู่:กฎหมายสิทธิบัตร
หมวดหมู่:การออกแบบเชิงอุตสาหกรรม
หมวดหมู่:สนธิสัญญาเกี่ยวข้องกับภูฏาน
หมวดหมู่:สนธิสัญญาเกี่ยวข้องกับสวีเดน
อุทยานแห่งชาติภูแลนคา

thumb|มอหินขาวในอุทยานแห่งชาติภูแลนคา

**อุทยานแห่งชาติภูแลนคา** เป็นอุทยานแห่งชาติลำดับที่ 108 ของประเทศไทย ตั้งอยู่ในท้องที่ของอำเภอเกษตรสมบูรณ์ อำเภอหนองบัวแดง อำเภอแก้งคร้อ อำเภอเมืองชัยภูมิ อำเภอบ้านเขว้า ของจังหวัดชัยภูมิ แหล่งท่องเที่ยวที่มีลักษณะภูมิประเทศ เป็นภูเขาสลับซับซ้อน แต่มีความสวยงามเป็นอย่างยิ่ง ช่วงที่เหมาะแก่การท่องเที่ยวอยู่ในช่วงเดือน 5-12

## แหล่งท่องเที่ยว
### ด้านธรรมชาติ
* แก่งสาร
* เขาขาด
* จุดชมวิวเทพบูชา
* จุดชมวิวป่าหินปราสาท
* จุดชมวิวลานหินร่องกล้า
* ซุ้มประตูหินธรรมชาติ
* ถ้ำพระ
* ทุ่งดอกกระเจียวบริเวณป่าหินงามทุ่งโขลงช้าง
* น้ำตกช่องพันลำ
* น้ำตกตาดโตนน้อย
* น้ำตกตาดหินดาด
* น้ำตกพานทอง
* บ่อน้ำสระแก้ว
* ป่าหินงามจันทร์แดง
* ผากล้วยไม้
* ผาเกิ้ง
* ผาแพ
* ภูคี
* มอหินขาว
* ลำน้ำชี

### ด้านประวัติศาสตร์
* จุดยุทธศาสตร์

## แหล่งข้อมูลอื่น
* ภูแลนคา Thai-Tour.Com 
* เว็บไซต์อุทยานแห่งชาติของกรมอุทยาน 
* สถิติข้อมูลนักท่องเที่ยวในอุทยานแห่งชาติ 
* เว็บไซต์อย่างเป็นทางการของจังหวัด 

ภูแลนคา
ภูแลนคา
ภูแลนคา
หมวดหมู่:อำเภอเกษตรสมบูรณ์
หมวดหมู่:อำเภอหนองบัวแดง
หมวดหมู่:อำเภอแก้งคร้อ
หมวดหมู่:อำเภอเมืองชัยภูมิ
หมวดหมู่:อำเภอบ้านเขว้า
บังกลาภูมิ

**บังกลาภูมิ** (; ; คำแปล: แผ่นดินเบงกอล หรือ Bir Bango}} เป็นชื่อของสาธารณรัฐฮินดูที่มีแผนจะก่อตั้งขึ้นทางตะวันตกเฉียงใต้ของบังกลาเทศ โดยขบวนการต่างๆ เช่น สวาธิน บังกลาภูมิ อันโทลัน (Swadhin Bangabhumi Andolan) และ เบงกลา เสนา (Banga Sena) ขบวนการนี้เริ่มก่อตั้งเมื่อ พ.ศ. 2516 หลังจากบังกลาเทศได้รับเอกราช เพื่อรองรับผู้อพยพที่นับถือศาสนาฮินดูจากบังกลาเทศที่เป็นเป้าหมายของกองทัพปากีสถานเมื่อ พ.ศ. 2514 ขบวนการนี้ไม่ได้รับการสนับสนุนเท่าที่ควรจนหยุดกิจกรรมไปชั่วระยะหนึ่ง และกลับมามีกิจกรรมอีกครั้งใน พ.ศ. 2546 เพื่อเรียกร้องเอกราชของสาธารณรัฐฮินดูบังกลาภูมิ.

## แนวคิด
ชาวฮินดูมีประมาณ 30% ของประชากรในบังกลาตะวันออกเมื่อ พ.ศ. 2490 หลังจากการแบ่งประเทศ จำนวนผู้นับถือศาสนาฮินดูลดลงเหลือ 19% ใน พ.ศ. 2504. และน้อยกว่า 10% เมื่อ พ.ศ. 2545 โดยส่วนใหญ่อพยพไปเป็นชนกลุ่มน้อยในรัฐเบงกอลตะวันตกของประเทศอินเดีย ซึ่งมีจำนวนเพิ่มขึ้นจาก 12% ใน พ.ศ. 2490 เป็น 24% ใน พ.ศ. 2534 โดยรัฐบาลอินเดียเปิดรับบุคคลสัญชาติบังกลาเทศและปากีสถานเหล่านี้มาใช้สัญชาติอินเดีย แต่ผู้อพยพเข้าหลังการจัดตั้งรัฐปากีสถาน (รวมทั้งหลัง พ.ศ. 2514) เป็นผู้เข้าเมืองโดยผิดกฎหมายในอินเดีย 

## ความขัดแย้ง
แม้จะไม่มีความรุนแรงที่เกิดจากขบวนการนี้ แต่รัฐบาลบังกลาเทศยังกังวลใจกับขบวนการ และกล่าวหาว่าอินเดียให้การสนับสนุน รวมทั้งกล่าวว่าขบวนการนี้ทำให้เกิดความตึงเครียดในบังกลาเทศตะวันตกเฉียงใต้ แต่กลุ่มนี้โต้ตอบว่าพวกเขาต้องการสาธารณรัฐฮินดูของชาวบังกลาเทศเท่านั้น

## อ้างอิง

## แหล่งข้อมูลอื่น
* My People Uprooted by Tathagata Roy 

หมวดหมู่:ขบวนการทางการเมืองในประเทศบังกลาเทศ
หมวดหมู่:ขบวนการอิงศาสนาฮินดู
กองทัพมังกรอรุณาจัล

**กองทัพมังกรอรุณาจัล** () หรือ**แนวร่วมปลดปล่อยอินเดียตะวันออก** เป็นขบวนการแบ่งแยกดินแดนที่เน้นความรุนแรงในรัฐอรุณาจัลประเทศทางตะวันออกของอินเดีย เพื่อสร้างรัฐใหม่ที่มีพื้นฐานมาจากอาณาจักรเตโอละในยุคก่อนเป็นอาณานิคมของอังกฤษ ซึ่งตั้งอยู่ในบริเวณที่เป็นรัฐอรุณาจัลประเทศและบางส่วนของรัฐอัสสัมในปัจจุบัน

## อ้างอิง

## แหล่งข้อมูลอื่น
*ADF at the South Asia Terrorism Portal

หมวดหมู่:ขบวนการทางการเมืองในประเทศอินเดีย
หมวดหมู่:ขบวนการแบ่งแยกดินแดน
หมวดหมู่:ขบวนการเอกราช
ดารุลอิซลัม

**ดารุลอิซลัม** (; หมายถึง สำนักอิสลาม) มีอีกชื่อว่า **ดารุลอิซลัม/กองกำลังติดอาวุธอิสลามแห่งอินโดนีเซีย** (, DI/TII) เป็นกลุ่มกบฏต่อต้านรัฐบาลสาธารณรัฐอินโดนีเซีย ก่อตั้งเมื่อเดือนมีนาคม พ.ศ. 2491 โดยมี เอส เอ็ม การ์โตซูวีโจร์ เป็นผู้นำ กลุ่มนี้ประกาศจัดตั้งรัฐอิสลามอินโดนีเซียและไม่ยอมรับอำนาจของสาธารณรัฐอินโดนีเซียที่รับมอบอำนาจจากเนเธอร์แลนด์แล้ว ฐานอำนาจของกลุ่มอยู่ในชวาตะวันตกและได้ขยายเข้าไปในชวากลางและมีความเชื่อมโยงอย่างหลวมๆกับกลุ่มนิยมแนวคิดอิสลามในสุมาตราและซูลาเวซี

รัฐบาลอินโดนีเซียเริ่มใช้กำลังกวาดล้างกลุ่มนี้ตั้งแต่ พ.ศ. 2493 กลุ่มนี้ได้อ่อนกำลังลงเรื่อย ๆ และถึงจุดจบอย่างแท้จริงในเดือนมิถุนายน พ.ศ. 2505 เมื่อการ์โตซูวีโจร์ถูกจับและสั่งให้พรรคพวกของตนวางอาวุธ

## อ้างอิง

* 
* Dijk, C. van (Cornelis) *Rebellion under the banner of Islam : the Darul Islam in Indonesia* The Hague: M. Nijhoff,1981.

## แหล่งข้อมูลอื่น
* Ahmad Sudirman page

หมวดหมู่:ขบวนการทางการเมืองในประเทศอินโดนีเซีย
หมวดหมู่:ขบวนการอิงศาสนาอิสลาม
พรรคเอกราชมลายา

**พรรคเอกราชมลายา** () ก่อตั้งเมื่อ พ.ศ. 2494 เป็นองค์กรไม่ฝักใฝ่ฝ่ายใดเพื่อกระตุ้นให้อังกฤษให้เอกราชแก่มลายา ผู้ก่อตั้งคือ ดาโต๊ะ โอนท์ บิน จาอาฟาร์ ซึ่งเป็นประธานอัมโนคนแรกด้วย จาอาฟาร์สนับสนุนให้มีการยอมรับคนกลุ่มอื่น ๆ ที่ไม่ใช่ชาวมลายูด้วย แต่สมาชิกอัมโนส่วนใหญ่ไม่เห็นด้วย จาอาฟาร์จึงแยกออกมาตั้งพรรคเอกราชมลายาเมื่อ พ.ศ. 2494 แต่ไม่ได้รับการสนับสนุนไม่ว่าจากชนเชื้อชาติใด ๆ พรรคเริ่มเสื่อมสลายหลังจากจาอาฟาร์เสียชีวิตเมื่อ พ.ศ. 2505 และถูกยกเลิกเมื่อ พ.ศ. 2510

## อ้างอิง
* 

หมวดหมู่:ขบวนการทางการเมืองในประเทศมาเลเซีย
ขบวนการประชาชนมาเลเซีย

**ขบวนการประชาชนมาเลเซีย** () เป็นพรรคการเมืองที่ก่อตั้งขึ้นเมื่อ 25 มีนาคม พ.ศ. 2511 โดยนักการเมืองชาวจีนและปัญญาชน เน้นนโยบายสังคมนิยมประชาธิปไตยและพหุเชื้อชาติ ในการก่อตั้งพรรคระยะแรก พรรคนี้อยู่ฝ่ายตรงข้ามกับแนวร่วมแห่งชาติ จากการเลือกตั้งเมื่อ พ.ศ. 2512 พรรคนี้ได้ 8 ที่นั่งในสภาสหพันธรัฐและควบคุมสภาของรัฐปีนังได้ และได้ร่วมจัดตั้งรัฐบาลในรัฐกลันตันร่วมกับพรรคอิสลามแห่งมาเลเซีย ผลของการเลือกตั้งนี้ทำให้เกิดการจลาจลทางเชื้อชาติเมื่อ 13 พฤษภาคม พ.ศ. 2512

ต่อมาพรรคได้ร่วมมือกับพรรคพันธมิตรฝ่ายรัฐบาลในพ.ศ. 2515 และได้ตั้งแนวร่วมแห่งชาติเมื่อ พ.ศ. 2517 โดยในช่วงดังกล่าวพรรคยึดมั่นนโยบายพหุเชื้อชาติมาก แต่ในช่วงหลังพรรคกลายเป็นเครื่องมือของชาวจีนที่ไม่พอใจสมาคมชาวจีนมาเลเซียที่อยู่ฝ่ายรัฐบาลเท่านั้น ตั้งแต่ พ.ศ. 2538 เป็นต้นมา พรรคได้ที่นั่งในสภาน้อยกว่าสมาคมชาวจีนมาเลเซียมาก ปัจจุบันมีตัวแทนเพียงเล็กน้อยในสภาสหพันธรัฐ ใน พ.ศ. 2549 สมาชิกของพรรคร้อยละ 80 เป็นชนเชื้อสายจีน ร้อยละ 15 เป็นชนเชื้อสายอินเดีย และที่เหลือเป็นชนเชื้อสายมลายูและอื่น ๆ พรรคตกต่ำมากในการเลือกตั้ง พ.ศ. 2551 โดยได้ที่นั่งในสภาเพียง 2 ที่นั่ง หลังจากที่ก่อนหน้านี้ได้ 10 ที่นั่ง และสูญเสียอำนาจในรัฐปีนังหลังที่ได้บริหารมา 39 ปี 

## อ้างอิง

* ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548.

หมวดหมู่:ขบวนการทางการเมืองในประเทศมาเลเซีย
พรรคประชาชนบรูไน

**พรรคประชาชนบรูไน** () เป็นพรรคของชาวมลายูหัวรุนแรงที่ก่อกบฏในบรูไนเมื่อ พ.ศ. 2505 พรรคนี้ก่อตั้งเมื่อ 22 มกราคม พ.ศ. 2499 ผู้นำคือ ดร.เอ. เอ็ม. อาซาฮารี นโยบายของพรรคคือรณรงค์เพื่อจัดตั้งรัฐบอร์เนียวเหนือที่มีเอกภาพ และต่อต้านข้อตกลงเดือนกันยายน พ.ศ. 2502 ของอังกฤษและข้อเสนอ พ.ศ. 2504 ที่ให้รวมบรูไนเข้ากับสหพันธรัฐมาเลเซีย 
	
ในการเลือกตั้ง พ.ศ. 2505 พรรคได้รับเลือกตั้ง 16 ที่นั่งจากทั้งหมด 33 ที่นั่ง พรรคได้ก่อการจลาจลโดยได้รับการสนับสนุนจากอินโดนีเซียเมื่อ 8 ธันวาคม พ.ศ. 2505 กองทหารอังกฤษจากสิงคโปร์ถูกส่งเข้ามาปราจลาจลในครั้งนั้นและทำให้พรรคประชาชนถูกสั่งยุบ อย่างไรก็ตาม สมาชิกพรรคได้หนีออกนอกประเทศและจัดตั้งพรรคประชาชนพลัดถิ่นเมื่อ พ.ศ. 2516 โดยมีมาเลเซียหนุนหลัง บทบาทของพรรคยุติลงเมื่อบรูไนได้รับเอกราชและเข้าเป็นสมาชิกอาเซียนเมื่อ พ.ศ. 2527

## อ้างอิง

* 

หมวดหมู่:ขบวนการทางการเมืองในประเทศบรูไน
พรรคนาซิโอนาลิสตา

**พรรคนาซิโอนาลิสตา** () เป็นพรรคการเมืองพรรคแรกของฟิลิปปินส์ที่ได้รับอนุญาตให้จัดตั้งขึ้นในยุคที่เป็นอาณานิคมของสหรัฐอเมริกาเมื่อ ค.ศ. 1915 พรรคนี้มีอิทธิพลตั้งแต่การเลือกตั้ง ค.ศ. 1907 จนถึงสงครามโลกครั้งที่ 2 ค.ศ. 1941
	
ภายในพรรคมีปัญหาความแตกแยกในหมู่ผู้นำโดยเฉพาะระหว่างมานูเอล เกซอน กับเซร์ฮิโอ โอสเมญญา หลังสงครามโลกสิ้นสุดลงเกิดความแตกแยกในพรรคขึ้นอีก จนมีการแยกไปตั้งพรรคเสรีนิยม พรรคนี้ถูกยกเลิกเมื่อเฟอร์ดินันด์ มาร์โกส ประกาศกฎอัยการศึกเมื่อ ค.ศ. 1971 พรรคนาซิโอนาลิสตาถูกรื้อฟื้นขึ้นมาอีกเมื่อ ค.ศ. 1989 เพื่อเป็นเครื่องมือทางการเมืองของซัลวาดอร์ เลาเรล แต่เมื่อเขาได้คะแนนเสียงเพียงร้อยละ 3.4 ในการเลือกตั้งประธานาธิบดีเมื่อ ค.ศ. 1992 พรรคนี้ก็สิ้นสุดบทบาทไปในที่สุด

## อ้างอิง

* 

	
## แหล่งข้อมูลอื่น
* Official party site 
* Discussion Portal for Philippine Politics and Current Events 

หมวดหมู่:ขบวนการทางการเมืองในประเทศฟิลิปปินส์
จุง โทริอูมิ

**จุง โทริอูมิ** () นักมวยสากลชาวญี่ปุ่น เกิดเมื่อ 28 กุมภาพันธ์ พ.ศ. 2517 ที่เมืองโยโกฮามะ จังหวัดคานางาวะ ประเทศญี่ปุ่น สถิติการชก 31 ครั้ง ชนะ 24 (น็อค 10) เสมอ 1 แพ้ 6 

## เกียรติประวัติ
* แชมป์ OPBF รุ่นแบนตัมเวท
** ชิง 19 กุมภาพันธ์ พ.ศ. 2548 ชนะคะแนน ริงโก จากัวร์ ที่กรุงโตเกียว
** เสียแชมป์ 16 กรกฎาคม พ.ศ. 2548 แพ้คะแนน กุมารทอง ป.ปลื้มกมล ที่กรุงโตเกียว

## อ้างอิง

* สถิติการชก boxrec.com 

หมวดหมู่:นักมวยสากลชาวญี่ปุ่น
หมวดหมู่:แชมป์ OPBF
หมวดหมู่:บุคคลจากโยโกฮามะ
อินโอลด์แคลิฟอร์เนีย

**อินโอลด์แคลิฟอร์เนีย** เป็นภาพยนตร์อเมริกันแนวหนังเงียบ ตะวันตก ปี 1910 เป็นภาพยนตร์เรื่องแรกที่ถ่ายทำในฮอลลีวูด รัฐแคลิฟอร์เนีย กำกับโดย ดี. ดับเบิลยู. กริฟฟิท (D.W. Griffith) โดยบริษัทไบโอกราฟของสหรัฐ (ซึ่งมีสำนักงานอยู่ในนครนิวยอร์กในขณะนั้น) เนื้อเรื่องภาพยนตร์เป็นแนวประโลมโลกเกี่ยวกับแคลิฟอร์เนียในสมัยตกอยู่ใต้การปกครองของประเทศเม็กซิโก

## ปูมหลัง
ดี. ดับเบิลยู. กริฟฟิท ผู้กำกับภาพยนตร์เรื่องนี้ค้นพบหมู่บ้านเล็ก ๆ ชื่อฮอลลีวูดระหว่างการเดินทางไปแคลิฟอร์เนีย และตัดสินใจไปถ่ายทำที่นั่นเพราะมีทิวทัศน์ที่สวยงามและผู้คนที่เป็นมิตร เมื่อวันที่ 6 พฤษภาคม ค.ศ. 2004 มีการสร้างอนุสาวรีย์ขึ้นที่ 1713 Vine Street ทางตอนเหนือของฮอลลีวูด บูเลวาร์ด อนุสาวรีย์นี้สร้างขึ้นโดย Hollywood Forever Cemetery และภาพยนตร์ที่เคยคิดว่าสูญหายไปเรื่องนี้ก็ถูกนำมาฉายในเทศกาลภาพยนตร์เบเวอร์ลี่ฮิลล์สฟิล์มเฟสติวัล นับเป็นครั้งแรกในรอบ 94 ปี ที่ภาพยนตร์เรื่องนี้ได้ฉายให้คนทั่วไปได้ชม

สำหรับภาพยนตร์เรื่องยาวเรื่องแรกที่ถ่ายทำในฮอลลีวูดคือ *The Squaw Man* (1914) ของเซซิล บี. เดมิลล์ การค้นพบภาพยนตร์ของกริฟฟิททำให้ภาพยนตร์เรื่องนี้กลายเป็นภาพยนตร์เรื่องแรกที่ถ่ายทำในฮอลลีวูด

## อ้างอิง

หมวดหมู่:ภาพยนตร์อเมริกัน
หมวดหมู่:ภาพยนตร์อเมริกันที่ออกฉายในปี พ.ศ. 2453
หมวดหมู่:ภาพยนตร์เงียบอเมริกัน
หมวดหมู่:ภาพยนตร์ขาวดำอเมริกัน
หมวดหมู่:ภาพยนตร์อเมริกันในคริสต์ทศวรรษ 1910
หมวดหมู่:ภาพยนตร์ภาษาอังกฤษในคริสต์ทศวรรษ 1910
ถนนบ้านกล้วย-ไทรน้อย

**ถนนบ้านกล้วย-ไทรน้อย** () หรือ **ทางหลวงชนบท นบ.1013 สายแยกทางหลวงหมายเลข 9 (กม.ที่ 43+490) - อำเภอไทรน้อย** เป็นถนนขนาด 2 ช่องการจราจรในจังหวัดนนทบุรี เริ่มจากถนนกาญจนาภิเษก (ฝั่งตะวันตก) ในพิ้นที่ตำบลพิมลราช (ในเขตเทศบาลนครบางบัวทอง) อำเภอบางบัวทอง ไปทางทิศตะวันตก เข้าสู่ตำบลพิมลราช (ในเขตเทศบาลเมืองพิมลราช) จากนั้นตรงไปทางทิศตะวันตกเฉียงเหนือโดยขนานไปกับแนวคลองพระพิมลราชา ข้ามคลองตาชมเข้าเขตตำบลไทรน้อย อำเภอไทรน้อย ไปทางทิศเดิม และไปสิ้นสุดบริเวณเขตเทศบาลตำบลไทรน้อย  โดยมีแนวถนนที่ตรงต่อเนื่องไปคือถนนเทศบาล 6

## ถนนสายใกล้เคียง
* ถนนบางกรวย-ไทรน้อย 
* ถนนกาญจนาภิเษก
* ถนนไทรน้อย-วัดต้นเชือก

## สถานที่สำคัญ
* สำนักงานเทศบาลเมืองพิมลราช

## สายรถโดยสารประจำทางที่ผ่าน
* 51 (2-8) บางเขน-ถนนแจ้งวัฒนะ-ถนนกาญจนาภิเษก-วัดปรางค์หลวง (บ.ไทยสมายล์บัส) (ดูแลโดยบ.สมาร์ทบัส) 
* 127 (2-19) บางบัวทอง-ถนนราชพฤกษ์-ถนนบรมราชชนนี-บางลำพู(บ.ไทยสมายล์บัส) (ดูแลโดยบ.สมาร์ทบัส)  
* 134 บางบัวทอง-ถนนรัตนาธิเบศร์-ถนนวิภาวดีรังสิต-หมอชิต 2 (ดูแลโดย ขสมก)
* 516 บางบัวทอง-ถนนกาญจนาภิเษก-ถนนบรมราชชนนี-เทเวศร์ (ดูแลโดย ขสมก)
* รถตู้ปรับอากาศ เทสโก้โลตัสปิ่นเกล้า-หมู่บ้านบัวทอง 4
* รถตู้ปรับอากาศ เดอะมอลล์งามวงศ์วาน-หมู่บ้านบัวทอง 4

## แหล่งข้อมูลอื่น

บ้านกล้วย-ไทรน้อย
นบ.1013
จูกัดกิ๋น (จูเก๋อ จิ่น)

**จูกัดกิ๋น** (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นพี่ชายแท้ ๆ คนโตของขงเบ้ง รับราชการเป็นขุนนางฝ่ายบุ๋นอยู่กับ ซุนกวน ในตอนต้นของศึกเซ็กเพ็ก ระหว่างที่ขงเบ้งมาที่กังตั๋งเพื่อยุยงให้ซุนกวนและจิวยี่ออกรบ เพราะทัพของโจโฉยกมาตั้งที่ฝั่งตรงข้ามของแม่น้ำแยงซีเกียง โดยมีเจตนาเพื่อจะมายึดครองกังตั๋ง 

จูกัดกิ๋นได้เกลี่ยกล่อมให้ขงเบ้งมาสวามิภักดิ์กับซุนกวนด้วยเหตุผลที่ว่าเพื่อพี่น้องจะได้อยู่ร่วมกัน แต่ก็ไม่สำเร็จ กลับเป็นฝ่ายโดนขงเบ้งเกลี้ยกล่อมมาให้มาฝ่ายเล่าปี่เสียเอง และหลังจากที่เล่าปี่ยึดเสฉวนได้แล้ว ซุนกวนได้สั่งให้จูกัดกิ๋นไปทวงเกงจิ๋วที่เล่าปี่เคยสัญญาไว้ว่า "ถ้ายึดเสฉวนเมื่อไหร่จะยกเกงจิ๋วให้ทันที" เล่าปี่ได้ยกเมืองคืนไป 3 เมือง คือเมือง เลงเหลง, ฮุยเอี๋ยงและเตียงสา โดยเล่าปี่ได้ให้หนังสือถึงกวนอูเพื่อให้กวนอูคืนเมืองทั้งสาม แต่เมื่อจูกัดกิ๋นไปถึงเกงจิ๋วกวนอูกับไม่ยอมคืนสามเมืองให้ จึงกลับหาซุนกวน ซุนกวนจึงต่อว่าจูกัดกิ๋นว่า "ท่านวิ่งกลับมาครั้งนี้ก็ด้วยอุบายของขงเบ้งทั้งสิ้น" 

ในตอนที่ขงเบ้งยกทัพบุกเขากิสานครั้งที่ 5 ได้มีหนังสือไปยังพระเจ้าซุนกวนเพื่อให้ยกทัพง่อก๊กไปตีวุยก๊กด้วยเป็นการประสานการโจมตีพร้อมกัน ก็เป็นจูกัดกิ๋นและลกซุนเป็นแม่ทัพใหญ่ที่ยกไป ร้อนถึงพระเจ้าโจยอยต้องยกทัพมาเองจากลกเอี๋ยงเพื่อต้านทัพ  เพราะสุมาอี้ แม่ทัพใหญ่ก็ติดพันศึกอยู่กับขงเบ้งที่เขากิสาน  ท้ายที่สุดทัพของพระเจ้าโจยอยก็ได้รับชัยชนะทำเอาขงเบ้งถึงกับตกใจ จูกัดกิ๋นมีบุตรชายชื่อจูกัดเก๊ก ซึ่งภายหลังได้เป็นราชครูและแม่ทัพใหญ่ของง่อก๊กในรัชสมัยพระเจ้าซุนเหลียง แทนจูกัดกิ๋นผู้เป็นบิดา จูกัดกิ๋นเสียชีวิตในปี พ.ศ. 784 รวมอายุได้ 67 ปี

จูกัดกิ๋น
จูกัดกิ๋น
หมวดหมู่:ข้าราชการของซุนกวน
สตอปโมชัน

thumb|right|ตัวอย่างสต็อปโมชัน
thumb|thumbtime=1|''Mary and Gretel'' (1916)
**การถ่ายสต็อปโมชัน** () เป็นเทคนิคแอนิเมชันที่อาศัยการขยับวัตถุทีละเล็กน้อยระหว่างการถ่ายภาพ เพื่อแสดงการเคลื่อนไหวหรือการเปลี่ยนแปลงเมื่อภาพถูกแสดงติดต่อกันหลาย ๆ เฟรม โดยวัตถุหลายอย่างที่สามารถใช้เป็นส่วนประกอบในการถ่ายได้ แต่หุ่นหรือฟิกเกอร์ที่มีข้อต่อที่สามารถขยับได้ หรือหุ่นดินปั้น จะเป็นที่นิยมมากในการถ่ายสต็อปโมชัน โดยนอกเหนือจากนี้ยังมีเทคนิคการวาดบนแผ่นกระดาษ หรือแผ่นเซล

## เทคนิค
การถ่ายสต็อปโมชันมีเทคนิคทำได้หลากหลาย เช่น

* **เคลย์แอนิเมชัน** (Clay animation เรียกย่อ ๆ ว่า เคลย์เมชัน / claymation)
คือแอนิเมชันที่ใช้หุ่นซึ่งทำจากดินเหนียว ขี้ผึ้ง หรือวัสดุใกล้เคียง โดยใส่โครงลวดไว้ข้างในเพื่อให้ดัดท่าทางได้

* **คัตเอาต์แอนิเมชัน** (Cutout animation)
สมัยก่อนแอนิเมชันแบบนี้ทำโดยใช้วัสดุ 2 มิติ (เช่น กระดาษ, ผ้า) ตัดเป็นรูปต่าง ๆ และนำมาขยับเพื่อถ่ายเก็บไว้ทีละเฟรม แต่ปัจจุบันใช้วิธีวาดหรือสแกนภาพเข้าไปขยับในคอมพิวเตอร์ได้เลย 

* **กราฟิกแอนิเมชัน** (Graphic animation)
เป็นอีกเทคนิคที่น่าสนใจไม่เบา เกิดจากการนำกล้องมาถ่ายภาพนิ่งต่าง ๆ ที่เราเลือกไว้ (จะเป็นภาพจากนิตยสาร หนังสือพิมพ์ ฯลฯ ก็ได้) ทีละภาพ ทีละเฟรม แล้วนำมาตัดต่อเข้าด้วยกันเหมือนเทคนิคคอลลาจ (collage – ปะติด) โดยอาจใช้เทคนิคแแอนิเมชันแบบอื่นมาประกอบด้วยก็ได้

* **โมเดลแอนิเมชัน** (Model animation)
คือการทำตัวละครโมเดลขึ้นมาขยับ แล้วซ้อนภาพเข้ากับฉากที่มีคนแสดงจริงและฉากหลังเหมือนจริง 

* **แอนิเมชันที่เล่นกับวัตถุอื่น ๆ** (Object animation)
ไม่ว่าจะเป็นของเล่น หุ่น ตุ๊กตา ตัวต่อเลโก้ ฯลฯ อะไรก็ตามที่ไม่ใช่วัสดุซึ่งดัดแปลงรูปร่างหน้าตาได้แบบดินเหนียว 

* **พิกซิลเลชัน** (Pixilation)
เป็นสต็อปโมชันที่ใช้คนจริง ๆ มาขยับท่าทางทีละนิดแล้วถ่ายไว้ทีละเฟรม เทคนิคนี้เหมาะมากถ้าเราทำแอนิเมชันที่มีหุ่นแสดงร่วมกับคน และอยากให้ทั้ง หุ่นทั้งคนดูเคลื่อนไหวคล้ายคลึงกัน หรือที่อยากได้อารมณ์กระตุก ๆ

* O/She Stop Motion Film

## อ้างอิง
* Lord, Peter and Brian Sibley. Creating 3-D Animation. Harry N. Abrams, New York, 1998. ISBN 0-8109-1996-6

หมวดหมู่:แอนิเมชัน
หมวดหมู่:สตอปโมชัน
เอฟเอพรีเมียร์ลีก ฤดูกาล 2002–03

**พรีเมียร์ลีก ฤดูกาล 2002-03** ( หรืออาจหมายถึง 2002–03 Barclaycard Premiership อันเนื่องจากมีผู้สนับสนุน) เป็นการแข่งขันในฤดูกาลที่ 11 ของพรีเมียร์ลีก ลีกสูงสุดของฟุตบอลอังกฤษ แข่งนัดแรกเมื่อวันที่ 17 สิงหาคม ค.ศ. 2002 และนัดสุดท้ายเมื่อวันที่ 11 พฤษภาคม ค.ศ. 2003 โดยสโมสรฟุตบอลแมนเชสเตอร์ยูไนเต็ดชนะการแข่งขันเป็นครั้งที่ 8 จากการแข่งขัน 11 ครั้ง

## ทีม

### สนามและที่ตั้งของแต่ละสนาม

### ทีมและชุดแข่งขัน

### เปลี่ยนผู้จัดการทีม

## ตารางคะแนน

## ผลการแข่งขัน

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

## ภาพรวมทั้งหมด
*ชนะมากที่สุด – แมนเชสเตอร์ยูไนเต็ด (25)
*ชนะน้อยที่สุด – ซันเดอร์แลนด์ (4)
*เสมอมากที่สุด – โบลตันวอนเดอเรอส์ (14)
*เสมอน้อยที่สุด – ลีดส์ยูไนเต็ด (5)
*แพ้มากที่สุด – ซันเดอร์แลนด์ (27)
*แพ้น้อยที่สุด – แมนเชสเตอร์ยูไนเต็ด (5)
*ยิงประตูได้มากที่สุด – อาร์เซนอล (85)
*ยิงประตูได้น้อยที่สุด – ซันเดอร์แลนด์ (21)
*เสียประตูมากที่สุด – เวสต์บรอมมิชอัลเบียน และ ซันเดอร์แลนด์ (65)
*เสียประตูน้อยที่สุด – แมนเชสเตอร์ยูไนเต็ด (34)

## สถิติตลอดฤดูกาล

### การทำประตู

### แฮท-ทริคส์

* 4 ผู้เล่นที่ทำคนเดียว 4 ประตู

## อ้างอิง
กวนเป๋ง

**กวนเป๋ง** (เสียชีวิต มกราคม หรือ กุมภาพันธ์ ค.ศ. 220) มีชื่อในสำเนียงจีนกลางว่า **กวนผิง** () เป็นขุนพลผู้รับราชการกับขุนศึกเล่าปี่ในปลายยุคราชวงศ์ฮั่นตะวันออก 

## ประวัติ
กวนเป๋งเป็นบุตรคนโตของกวนอู ในบันทึกทางประวัติศาสตร์ได้กล่าวถึงกวนเป๋งเพียงเล็กน้อยว่ากวนเป๋งถูกจับโดยทหารของซุนกวนพร้อมกวนอูผู้บิดาในช่วงวันที่ 23 มกราคมถึง 21 กุมภาพันธ์ ค.ศ. 220 ทางตะวันออกเฉียงใต้ของเมืองเป๊กเสีย (麦城 *ไป่เฉิง*, ปัจจุบันอยู่ทางตะวันออกเฉียงใต้ของเมืองตางหยาง มณฑลหูเป่ย์) ภายหลังถูกประหารที่เมืองหลินจฺหวี่ (臨沮 ปัจจุบันอยู่ในอำเภอหนานจาง เมืองเซียงหยาง มณฑลหูเป่ย์)

## ในวรรณกรรม''สามก๊ก''
กวนเป๋งปรากฏเป็นตัวละครในนิยายอิงประวัติศาสตร์เรื่อง*[[สามก๊ก]]* โดยเป็นบุตรบุญธรรมของกวนอู ต่างจากในข้อเท็จจริงทางประวัติศาสตร์ที่ระบุว่ากวนเป๋งเป็นบุตรชายแท้ ๆ ของกวนอู เดิมกวนเป๋งเป็นบุตรชายคนเล็กของกวนเต๋ง (關定 *กวานติ้ง*) เป็นน้องชายของกวนเหล็ง (關寧 *กวานหนิง*) ต่อมากวนอูรับไว้เป็นบุตรบุญธรรม ขณะที่กวนเป๋งอายุ 18 ปี กวนเป๋งเป็นทหารหน้าหยก ใบหน้าเกลี้ยงเกลาไม่มีหนวดเครา คอยช่วยกวนอูรบเคียงไหล่เคียงบ่าเสมอมา เมื่อขงเบ้งตั้งกวนอูให้เป็นเจ้าเมืองเกงจิ๋ว กวนเป๋งก็คอยให้ความช่วยเหลือ

ต่อมาลิบองได้ใช้อุบายแกล้งป่วย ทำให้กวนอูประมาทยกทหารส่วนใหญ่ไปตีอ้วนเซียพร้อมกับกวนเป๋ง ลิบองจึงเข้ายึดเกงจิ๋ว กวนอูจึงหนีไปเมืองเป๊กเสีย กวนอูและกวนเป๋งพยายามหนีไปเสฉวนแต่ถูกอุบายของลิบองถูกจับไปให้ซุนกวนตัดสินโทษ และถูกประหารทั้งสองพ่อลูก

## ในวัฒนธรรมร่วมสมัย
### ศาสนา
บางครั้งกวนเป๋งปรากฏเป็นเทพประตูในวัดจีนกับวัดเต๋าร่วมกับกวนอู บางครั้งปรากฏเป็นเทพสงครามร่วมกับกวนอู ซึ่งบางกรณีรวมเข้ากับจิวฉองและเลียวฮัว หน้าของกวนเป๋งตามธรรมเนียมทาเป็นสีขาว ส่วนจิวฉองเป็นสีดำ และกวนอูสีแดง

### วิดีโอเกม
กวนเป๋งเป็นตัวละครที่เล่นได้ในวิดีโอเกมชุด*[[ไดนาสตีวอริเออร์]]* และ *[[วอริเออร์โอโรจิ]]* ของโคเอ

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

### บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:กวนอู
หมวดหมู่:ขุนพลของเล่าปี่
หมวดหมู่:บุคคลในยุคราชวงศ์ฮั่นที่ถูกประหารชีวิต
โลกิยานุวัติ

**โลกิยานุวัติ** หรือ **การทำให้เป็นฆราวาส** () เป็นการเปลี่ยนผ่านของสังคม จากการแสดงตัวและผูกพันใกล้ชิดกับคตินิยมและสถาบันทางศาสนา ไปยังสถาบันที่เป็นฆราวาสและปราศจากคตินิยมทางศาสนา ทฤษฎีโลกิยานุวัติเป็นความเชื่อที่ว่า ยิ่งสังคมก้าวหน้าไป โดยเฉพาะด้วยการทำให้ทันสมัย (modernization) และการใช้เหตุผลเป็นหลัก (rationalization) ศาสนาก็ยิ่งสูญสิ้นอำนาจบารมีในทุกแง่มุมของการดำเนินชีวิตและการปกครองสังคม คำนี้ยังใช้ในบริบทของการถอดสมาชิกคณะสงฆ์ให้พ้นจากข้อห้ามทางสงฆ์ก็ได้

โลกิยานุวัตินั้นว่าด้วยกระบวนการทางประวัติศาสตร์ที่ทำศาสนาหมดสิ้นความสำคัญในสังคมและวัฒนธรรมลง เป็นผลให้ในสังคมสมัยใหม่ศาสนามีบทบาทจำกัดขึ้น ในสังคมที่เป็นฆราวาสแล้วนั้น ความศรัทธาไม่ขึ้นอยู่กับอำนาจครอบงำทางวัฒนธรรม ทั้งองค์การศาสนาก็มีอำนาจไม่มากในทางสังคม

โลกิยานุวัติมีความหมายหลายระดับ ทั้งในทางทฤษฎีและกระบวนการทางประวัติศาสตร์ นักทฤษฎีสังคมอย่างคาร์ล มากซ์, ซีคมุนท์ ฟร็อยท์, มัคส์ เวเบอร์ และเอมีล ดูร์กายม์ ตั้งสมมุติฐานว่า การทำให้สังคมทันสมัยอาจรวมถึงการลดลงของขีดความเลื่อมใสในศาสนา การศึกษาวิจัยเกี่ยวกับกระบวนการดังกล่าวเป็นไปเพื่อนิยามลักษณะหรือขอบเขตที่ถือว่า ลัทธิ จารีต หรือสถาบันทางศาสนาสิ้นความสำคัญทางสังคมลง นักทฤษฎีบางคนก็แย้งว่า การทำให้อารยธรรมสมัยใหม่มีความเป็นโลกวิสัยนั้นส่วนหนึ่งเป็นผลมาจากการไม่สามารถปรับความต้องการในทางจริยธรรมและจิตวิญญาณของหมู่มนุษย์ให้เข้ากับความก้าวหน้าอันเร็วรวดของวิทยาศาสตร์กายภาพ

นอกจากนี้ ในทางประวัติศาสตร์และศาสนา โลกิยานุวัติยังมีความหมายอื่นอีก ถ้าใช้กับศาสนสมบัติ (church property) แล้ว ในทางประวัติศาสตร์จะหมายถึง การนำทรัพย์สินของศาสนจักรมาเป็นของทางโลก เช่น กรณีที่เฮนรีที่ 8 ทรงยุบเลิกอารามในอังกฤษ ตลอดจนกรณีที่เกิดขึ้นสมัยหลังในช่วงปฏิวัติฝรั่งเศส และการต่อต้านสงฆ์ของรัฐบาลยุโรปในช่วงคริสต์ศตวรรษที่ 18 และ 19 อันนำมาซึ่งการขับไล่และปราบปรามประชาคมทางศาสนาที่ถือครองทรัพย์สิน เหตุการณ์ทำนองเดียวกันในเยอรมนี สวิตเซอร์แลนด์ และที่อื่น ๆ ช่วงคริสต์ศตวรรษที่ 19 ก็ถือเป็นตัวอย่างของความหมายนี้ได้

โลกิยานุวัติยังสามารถหมายถึงการที่ผู้ควบตำแหน่งทางปกครองและทางศาสนา เช่น เจ้าชายมุขนายก ประกาศตนเป็นฆราวาสและไม่ขึ้นกับศาสนาอีก ดังกรณีของก็อทฮาร์ท ฟ็อน เค็ทเลอร์ ผู้นำคนสุดท้ายของคณะลิโวเนีย (Livonian Order)

ช่วงคริสต์ทศวรรษ 1960 ยุโรปตะวันตก อเมริกาเหนือ ออสเตรเลีย และนิวซีแลนด์ มีการเปลี่ยนแปลงเข้าสู่โลกวิสัย การเปลี่ยนผ่านนี้เกี่ยวพันกับปัจจัยทางสังคมหลัก ๆ หลายปัจจัย เช่น ความเฟื่องฟูทางเศรษฐกิจ การต่อต้านกฎระเบียบสังคมของคนรุ่นใหม่ การให้เสรีภาพแก่สตรี รวมถึงเทววิทยาและการเมืองแบบเปลี่ยนรากถอนโคน

## ดูเพิ่ม
* โลกิยนิยม
* การแยกฝ่ายอาณาจักรออกจากฝ่ายศาสนจักร

## อ้างอิง

หมวดหมู่:วัฒนธรรมศึกษา
หมวดหมู่:การออกจากศาสนา
หมวดหมู่:ปรัชญาการเมือง
หมวดหมู่:ศาสนากับการเมือง
หมวดหมู่:โลกิยนิยม
หมวดหมู่:สังคมวิทยาศาสนา
มาซากิ แทรช นากานูมะ

**แทรช นากานูมะ** (; ) หรือ**มาซากิ แทรช นากานูมะ** เดิมชื่อมาซากิ นากานูมะ () เกิดเมื่อ 19 กุมภาพันธ์ พ.ศ. 2518 ที่โตเกียว ประเทศญี่ปุ่น สถิติการชก 33 ครั้ง ชนะ 27 (น็อค 12) แพ้ 6 

## เกียรติประวัติ
 
* แชมป์ญี่ปุ่นรุ่นฟลายเวท (2545 – 2546)
* แชมป์ OPBF รุ่นฟลายเวท
** ชิง 20 กันยายน 2547 ชนะคะแนน โนริยูกิ โคมัตสึ ที่ โยโกฮามะ
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นฟลายเวท เมื่อ 24 สิงหาคม 2546 แพ้คะแนน โนริยูกิ โคมัตสึ ที่ โอซากะ
** ชิงแชมป์โลกรุ่นฟลายเวท WBC เมื่อ 3 มกราคม 2547 แพ้คะแนน พงษ์ศักดิ์เล็ก ศิษย์คนองศักดิ์ ที่ ญี่ปุ่น
** ชิงแชมป์โลกรุ่นฟลายเวท WBA เมื่อ 3 มกราคม 2548 แพ้คะแนน โลเรนโซ ปาร์รา ที่ โตเกียว

## อ้างอิง

* สถิติการชก boxrec.com 

หมวดหมู่:นักมวยสากลชาวญี่ปุ่น
หมวดหมู่:นักกีฬาจากโตเกียว
หมวดหมู่:แชมป์ OPBF
เลดีเจน เกรย์

**เลดีเจน เกรย์** (; 12 กุมภาพันธ์ ค.ศ. 1554) หรือนามหลังการสมรสว่า **เลดีเจน ดัดลีย์** () มีสมัญญาว่า **ราชินีเก้าวัน** เป็นธิดาของเลดีฟรานเซส แบรนดอน และเฮนรี เกรย์ (ดำรงตำแหน่งดยุกแห่งซัฟโฟล์ก)ประสูติที่แบรดเกรทท์พาร์กในเลสเตอร์เชอร์ เมื่อเดือนตุลาคม ค.ศ. 1537 แต่งานวิจัยยุคหลังระบุว่าพระนางน่าจะประสูติในลอนดอน ในช่วงปลายปี ค.ศ. 1536 หรือต้นฤดูใบไม้ผลิ ค.ศ. 1537 และเป็นพระราชปนัดดาของพระเจ้าเฮนรีที่ 7 แห่งอังกฤษ

เลดีเจน เกรย์ได้ทรงเข้าไปเรียนรู้ และอบรมมารยาทในวังภายใต้พระราชินูปถัมภ์ของแคเทอริน พาร์ มเหสีองค์สุดท้ายในรัชสมัยของพระเจ้าเฮนรีที่ 8

เลดี้เจน มีความสนิทสนมกับพระญาติเจ้าชายเอ็ดเวิร์ด พระโอรสองค์เดียวในพระเจ้าเฮนรี่ที่ 8  ซึ่งต่อมาเจ้าชายเอ็ดเวิร์ดก็ได้ขึ้นครองราชย์ และได้เสด็จสวรรคตตั้งแต่ยังทรงพระเยาว์ และทรงทำพินัยกรรมให้เลดีเจนเป็นพระราชินีองค์ต่อไป  โดยข้ามรัชทายาทอันดับหนึ่ง เจ้าหญิงแมรีและรัชทายาทอันดับสอง เจ้าหญิงเอลิซาเบธ ก่อให้เกิดความขัดแย้งขึ้น โดยเจ้าหญิงแมรีเป็นฝ่ายชนะ 

รัชกาลของสมเด็จพระราชินีนาถเจนสิ้นสุดใน 9 วัน (บางแหล่งข้อมูลกล่าวว่า 13 หรือ 11 วัน)  เจ้าหญิงแมรีทรงขึ้นครองราชย์เป็นสมเด็จพระราชินีนาถแมรีที่ 1 แห่งอังกฤษ  และทรงสำเร็จโทษเลดีเจน เกรย์ ในหอคอยลอนดอนด้วยการตัดพระเศียร

## อ้างอิง

หมวดหมู่:บุคคลที่เกิดในคริสต์ทศวรรษ 1530
หมวดหมู่:ราชวงศ์ทิวเดอร์
หมวดหมู่:ผู้ถูกประหารชีวิตโดยการตัดศีรษะ
หมวดหมู่:ชาวอังกฤษเชื้อสายเวลส์
หมวดหมู่:พระมหากษัตริย์อังกฤษ
หมวดหมู่:สมเด็จพระราชินีนาถ
หมวดหมู่:ราชินีนาถแห่งบริติชไอลส์
หมวดหมู่:เจ้าแผ่นดินที่ถูกปลดจากราชบัลลังก์
อันดรียัน กัซปารี

**อันดรียัน กัซปารี** () นักมวยสากลชาวอินโดนีเซีย เกิดเมื่อ 17 กรกฎาคม พ.ศ. 2515 สถิติการชก 30 ครั้ง ชนะ 24 (น็อก 20) เสมอ 1 แพ้ 5 
## ประวัติ
กัซปารีขึ้นชกมวยสากลอาชีพครั้งแรกเมื่อ 21 พฤศจิกายน พ.ศ. 2536 ชนะน็อก เอ็ม ระห์ตัน ยก 2 จากนั้นชกชนะน็อกรวดมาตลอด จนได้ครองแชมป์เงารุ่นแบนตัมเวต ไอบีเอฟ เมื่อ 28 มีนาคม พ.ศ. 2539 ชนะน็อก อเล็กซานเดอร์ ทีรานอฟ ยก 3 ที่อินโดนีเซีย ป้องกันตำแหน่งไว้ได้ 2 ครั้งรวมทั้งชนะน็อกสายรุ้ง อ.สุวรรณศิลป์ อดีตแชมป์โลก ดับเบิลบีเอฟ ชาวไทยด้วยเมื่อ พ.ศ. 2539  และยังชกนอกรอบชนะน็อกตลอด มีที่ชนะคะแนน พรชัย ศิษย์พระพรหมเพียงครั้งเดียว จากนั้นจึงขึ้นชิงแชมป์โลกรุ่นแบนตัมเวต ไอบีเอฟ เมื่อ 30 พฤษภาคม พ.ศ. 2541 แต่ไม่สำเร็จ แพ้น็อก ทิม ออสตินไปแค่ยก 3

หลังจากชิงแชมป์โลกไม่สำเร็จ กัซปารีหยุดชกไป 1 ปี กลับมาชกอีกใน พ.ศ. 2542 ชนะน็อก อเล็กซานเดอร์ ยูรีกอฟ ยก 4  จากนั้นจึงเดินทางมาชิงแชมป์เงารุ่นซุเปอร์แบนตัมเวต ไอบีเอฟ กับฟ้าประกอบ รักเกียรติยิมที่ประเทศไทยเมื่อ 24 ธันวาคม พ.ศ. 2542 ซึ่งทั้งฟ้าประกอบกับกัซปารีดวลหมัดกันอย่างสนุกตื่นเต้นก่อนที่กัซปารีจะเป็นฝ่ายแพ้คะแนนไป  หลังจากนั้น กัซปารีขึ้นชกที่อินโดนีเซียอีก 2 ครั้ง ชนะ 1 เสมอ 1 จากนั้นหยุดชกไปสองปี กลับมาชกอีกครั้งใน พ.ศ. 2545 แต่ฟอร์มการชกไม่ร้อนแรงเหมือนเดิม ชกชนะคะแนนวีร์โก วาเราว์  แล้วมาแพ้คะแนน ชวาลย์ ส.วรพิน หลังจากนั้น ขึ้นชิงแชมป์อินโดนีเซียรุ่นซูเปอร์แบนตัมเวตก็แพ้คะแนนวิกกี้ เซปาร์ไปอีก หลังจากที่ชกแพ้น็อก โนเอล ซุงกาอิด ยก 5 เมื่อ 15 กรกฎาคม พ.ศ. 2546 กัซปารีก็แขวนนวมไป

## เกียรติประวัติ

* แชมป์เงารุ่นแบนตัมเวต ไอบีเอฟ
** ชิง 28 มีนาคม 2539 ชนะน็อก อเล็กซานเดอร์ ทีรานอฟ ยก 3 ที่จาการ์ตา
** ป้องกันแชมป์ครั้งที่ 1, 7 ธันวาคม 2539 ชนะน็อก สายรุ้ง อ.สุวรรณศิลป์ ยก 3 ที่ซูราบายา อินโดนีเซีย
** ป้องกันแชมป์ครั้งที่ 2, 30 สิงหาคม 2540 ชนะน็อก แมกซิม ปูกาเชฟ ยก 2 ที่ซูราบายา
** สละแชมป์ 
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นแบนตัมเวต ไอบีเอฟ เมื่อ 30 พฤษภาคม 2541 แพ้น็อก ทิม ออสติน ยก 3 ที่สหรัฐ
** ชิงแชมป์เงารุ่นซูเปอร์แบนตัมเวต ไอบีเอฟ 24 ธันวาคม 2542 แพ้คะแนน ฟ้าประกอบ รักเกียรติยิม ที่กรุงเทพมหานคร

## อ้างอิง

* สถิติการชก boxrec.com  

หมวดหมู่:นักมวยสากลชาวอินโดนีเซีย
หมวดหมู่:แชมป์เงา IBF
หมวดหมู่:บุคคลจากซูราบายา

## อ้างอิง
ซี กอเรส

**ซี กอร์เรส** หรือ **ซีซี โอลิเวรอส กอร์เรส** ()  เป็นนักมวยสากลชาวฟิลิปปินส์ เกิดเมื่อ 18 เมษายน พ.ศ. 2525 ที่ จังหวัด  Agusan Del Norte ประเทศฟิลิปปินส์ สถิติการชก 33 ครั้ง ชนะ 29 (น็อค 16) เสมอ 2 แพ้ 2 

## เกียรติประวัติ
* แชมป์ฟิลิปปินส์รุ่นฟลายเวท (2546)
* แชมป์ OPBF รุ่นจูเนียร์แบนตัมเวท 
** ชิง 18 มีนาคม 2549 ชนะคะแนน แหวนเพชร ชูวัฒนะ ที่ เซบู ฟิลิปปินส์
* แชมป์เงารุ่นจูเนียร์แบนตัมเวท IBF 
** ชิง 11 สิงหาคม2550 ชนะน็อค อีริค ออร์ติซ ยก 8 ที่ สหรัฐ
* แชมป์ WBO ตะวันออกรุ่นแบนตัมเวท 
** ชิง 14 มีนาคม 2552 ชนะน็อค โรเบอร์โต คาร์ลอส เลย์ยา ยก 7 ที่ ฟิลิปปินส์
* เคยชิงแชมป์ต่อไปนี้แต่ไม่สำเร็จ 
** ชิงแชมป์โลกรุ่นจูเนียร์แบนตัมเวท WBO เมื่อ 24 กุมภาพันธ์ 2550 แพ้คะแนน เฟอร์นันโด มอนเทียล ที่ เซบู

## อ้างอิง

* สถิติการชก boxrec.com 

หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:แชมป์ OPBF
หมวดหมู่:บุคคลจากจังหวัดอากูซันเดลนอร์เต
ภาษาฮัตติก

**ภาษาฮัตติก** เป็นภาษาที่ใช้พูดในเอเชียน้อยระหว่าง 2,457 – 1,457 ปีก่อนพุทธศักราช ก่อนการเข้ามาของชาวฮิตไตต์ เมื่อชาวฮิตไตต์เขามาในบริเวณนี้ พวกเข้าได้รับอิทธิพลจากภาษาฮัตติกและภาษาฮิตไตต์ได้เข้ามาแทนที่ภาษาฮัตติกในที่สุด โดยยังเรียกบริเวณนั้นว่าฮัตติ และใช้คำในภาษาฮัตติกในทางศาสนา ภาษาฮัตติกนี้มีความใกล้เคียงกับภาษากลุ่มคอเคซัสตะวันออกเฉียงเหนือ 

หมวดหมู่:ภาษาโบราณในทวีปเอเชีย
ภาษาฮูร์เรีย

**ภาษาฮูร์เรีย** เป็นภาษาฮูร์โร-ยูราร์เทียสูญหายแล้วที่พูดโดยชาวฮูร์เรีย (Khurrites) กลุ่มคนที่เดินทางเข้าเมโสโปเตเมียตอนเหนือประมาณ 2,300 แีก่อน ค.ศ. และส่วนใหญ่หายสาบสูญเมื่อ 1000 ปีก่อน ค.ศ. ภาษาฮูร์เรียเป็นภาษาของอาณาจักรมิตันนิในเมโสโปเตเมียตอนเหนือ และน่าจะพูดกันครั้งแรกอย่างน้อยที่นิคมชาวฮูร์เรียในบริเวณที่ปัจจุบันคือประเทศซีเรีย

## การจัดประเภท

ภาษาฮูร์เรียมีความใกล้ชิดอย่างมากกับภาษายูราร์เทีย ภาษาของอาณาจักรโบราณอูราร์ตู ทั้งสองภาษารวมกันอยู่ในตระกูลภาษาฮูร์โร-ยูราร์เทีย การเชื่อมโยงภายนอกกับกลุ่มภาษาฮูร์โร-ยูราร์เทียนี้ยังคงเป็นประเด็นพิพาท โดนมีการเสนอความเชื่อโยงกับตระกูลภาษาอื่น ๆ หลายแบบ (เช่น กลุ่มภาษาคอเคซัสตะวันออกเฉียงเหนือ, ตระกูลภาษาอินโด-ยูโรเปียน หรือกลุ่มภาษาคาร์ตวีเลียนที่พูดกันในประเทศจอร์เจีย) ยังมีการคาดเดาว่าภาษานี้เกี่ยวข้องกับ "จีน-คอเคซัส" กระนั้น ข้อเสนอเหล่านี้ไม่ได้รับการยอมรับโดยทั่วไป

## อ้างอิง

## บรรณานุกรม
* 
* 

## อ่านเพิ่ม
* 
* 
* 
* 
*
* 
* 
* 

## แหล่งข้อมูลอื่น
* Hurrian basic lexicon at the Global Lexicostatistical Database

หมวดหมู่:ภาษาโบราณในทวีปเอเชีย
ดิออสกาโด กาบี

**ดิออสกาโด กาบี** หรือ **ดิออสดาโด กาบี** () นักมวยสากลชาวฟิลิปปินส์ เกิดเมื่อ 9 กันยายน พ.ศ. 2522 ที่ เมืองดาเบา ประเทศฟิลิปปินส์ สถิติการชก 35 ครั้ง ชนะ 30 (น็อค 21) เสมอ 1 แพ้ 4 
## ประวัติ
กาบีขึ้นชกมวยสากลอาชีพครั้งแรกเมื่อ 5 พฤศจิกายน พ.ศ. 2542 ชนะน็อค เกก อากิวลาร์ ยก 1 ที่ฟิลิปปินส์ จากนั้นขึ้นชกชนะรวดมาตลอด รวมทั้งชนะตะแนน อีริค บาร์เซโลนาด้วย กาบีเดินทางมาชิงแชมป์โลกรุ่นจูเนียร์แยนตัมเวท WBF ในไทย เมื่อ 8 พฤษภาคม พ.ศ. 2544 ปรากฏว่ากาบีเป็นฝ่ายแพ้แซมซั่น ดัทช์บอยยิมด้วยคะแนนเท่านั้น กาบีกลับไปชกชนะที่ฟิลิปปินส์อีก 2 ครั้ง ก็มาชิงแชมป์ ABCO รุ่นซูเปอร์ฟลายเวท ปรากฏว่าเป็นฝ่ายแพ้คะแนนสด เพชรสุภาพรรณไปเมื่อ 3 พฤษภาคม พ.ศ. 2545 หลังจากนั้น กาบีขึ้นชกที่ฟิลิปปินส์และชนะอย่างต่อเนื่อง รวมทั้งไปชนะน็อค รัชมัน กาลีกาลี ยก 1 ที่อินโดนีเซีย กาบีได้ครองแชมป์เงารุ่ นฟลายเวท WBC เมื่อ 9 พฤศจิกายน พ.ศ. 2546 เมื่อเป็นฝ่ายชนะคะแนนโดยเทคนิค แรนดี้ แมนกูบัท จากนั้น ชกชนะนักมวยไทยสองคนรวดที่ฟิลิปปินส์ใน พ.ศ. 2547 ชนะคะแนน สายรุ้ง อ.สุวรรณศิลป์ และชนะน็อค แสนศักดิ์ สิงห์มนัสศักดิ์ ยก 2 ต่อมา กาบีได้ชิงแชมป์โลกรุ่นฟลายเวท IBF เมื่อ 3 มีนาคม พ.ศ. 2549 ปรากฏว่าเป็นฝ่ายแพ้น็อควิค ดาร์ชิเนียนยก 8 ไม่ได้แชมป์ หลังจากนั้น กาบีเดินทางไปชกที่สหรัฐ และชกชนะรวด 4 ครั้ง ก่อนจะได้ชิงแชมป์ WBO NABO รุ่นแบนตัมเวทเมื่อ 15 มีนาคม พ.ศ. 2551 แพ้น็อค แอบเนอร์ มาเรส ยก 2 จากนั้นก็ไม่ได้ขึ้นชกมวยอีกเลย
## เกียรติประวัติ
* แชมป์เงารุ่นฟลายเวท WBC
** ชิง 9 พฤศจิกายน 2546 ชนะคะแนน แรนดี้ แมนกูบัท ที่ ฟิลิปปินส์
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นซูเปอร์ฟลายเวท WBF เมื่อ 8 พฤษภาคม 2544 แพ้คะแนน แซมซั่น กระทิงแดงยิม ที่ อุดรธานี
** ชิงแชมป์ ABC รุ่นซูเปอร์ฟลายเวทเมื่อ 3 พฤษภาคม 2545 แพ้คะแนน สด เพชรสุภาพรรณ ที่ นนทบุรี
** ชิงแชมป์โลกรุ่นฟลายเวท IBF เมื่อ 3 มีนาคม 2549 แพ้น็อค วิค ดาร์ชิเนียน ยก 8 ที่ สหรัฐ
** ชิงแชมป์ WBO NABO รุ่นแบนตัมเวทเมื่อ 15 มีนาคม 2551 แพ้น็อค แอบเนอร์ มาเรส ยก 2 ที่ สหรัฐ

## อ้างอิง

* สถิติการชก boxrec.com 

หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:แชมป์เงา WBC
หมวดหมู่:บุคคลจากดาเบา
พระสหัสประภาราชาศานติสถิตยตตถาคต

**พระสหัสประภาราชาศานติสถิตยตตถาคต** เป็นพระพุทธเจ้าองค์หนึ่งตามความเชื่อของชาวพุทธมหายาน พระนามของพระองค์หมายถึงพระผู้สถิตอย่างศานติในแสงสว่างที่เลิศกว่าแสงอื่นอีกพันชนิด รูปของพระองค์เป็นพระพุทธรูปในปางแสดงเทศนาหรือพนมมือ เป็นที่นิยมนับถือในหมู่ชาวพุทธมหายานที่นับถือพระอวโลกิเตศวรโพธิสัตว์

ในคัมภีร์สหัสภุชสหัสเนตรอวโลกิเตศวรโพธิสัตว์ไวปุลยสมบูรณอกิญจนมหากรุณาจิตรธารณีสูตร พระพุทธเจ้าพระองค์นี้เป็นผู้ประทานธารณีมนต์ต่าง ๆ แก่พระอวโลกิเตศวร ซึ่งพระอวโลกิเตศวรได้นำมาเผยแผ่แก่มนุษยโลกอีกทีหนึ่ง นอกจากนั้น ยังเป็นผู้ช่วยเหลือให้พระโพธิสัตว์ทั้งหลายบำเพ็ญบารมีผ่านภูมิที่ 1 ไปถึงภูมิที่ 8 ได้สำเร็จ

## อ้างอิง

* หลวงจีนวิศวภัทร. พระพุทธเจ้าและพระธรรมสูตรฝ่ายมหายาน. กทม. หมื่นคุณธรรมสถาน. 2549.
* พระพุทธเจ้าของมหายาน 

## แหล่งข้อมูลอื่น
* คัมภีร์สหัสภุชสหัสเนตรอวโลกิเตศวรโพธิสัตว์ไวปุลยสมบูรณอกิญจนมหากรุณาจิตรธารณีสูตร แปลจากภาษาจีนสุ่ภาษาไทย โดย..พระวิศวภัทร เซี่ยเกี๊ยก 

หมวดหมู่:พระพุทธเจ้าตามคติมหายาน
ฟิดาอี

**ฟิดาอี** (; ) เป็นเพลงชาติของรัฐปาเลสไตน์

ก่อนหน้านั้นตั้งแต่ ค.ศ. 1936 ถึง 1996 เคยมีใช้เพลงเมาฏินี ( ) เป็นเพลงประจำชนกลุ่มน้อยชาวปาเลสไตน์อย่างไม่เป็นทางการ ซึ่งเพลงนี้ประพันธ์เนื้อร้องโดยอิบราฮิม ทอว์กาน (Ibrahim Towqan) ทำนองโดยมุฮัมมัด ฟลาอีเฟล (Mohammad Flaifel)

## เนื้อร้อง

* *ฟิดาอี*: แปลว่า "การพลีชีพ"/"ผู้ที่สละชีพตนเอง"

## ดูเพิ่ม
* บิลาดี บิลาดี บิลาดี
* เมาฏินี

## อ้างอิง

## แหล่งข้อมูลอื่น
* MOFA Palestine
* Himnuszok - A vocal version of the Anthem, featured in "Himnuszok" website.
* Palestine: ''Fida'i'' - Audio of the national anthem of Palestine, with information and lyrics

ปาเลสไตน์
หมวดหมู่:ปาเลสไตน์
หมวดหมู่:การเมืองปาเลสไตน์
หมวดหมู่:สัญลักษณ์ของประเทศปาเลสไตน์
หมวดหมู่:เพลงภาษาอาหรับ
บริติชแอนตาร์กติกเทร์ริทอรี

**บริติชแอนตาร์กติกเทร์ริทอรี** หรือ **ดินแดนแอนตาร์กติกาของสหราชอาณาจักร** () เป็นพื้นที่ส่วนหนึ่งของทวีปแอนตาร์กติกาซึ่งสหราชอาณาจักรประกาศอ้างสิทธิครอบครอง มีขอบเขตตั้งแต่ขั้วโลกใต้จนถึงละติจูดที่ 60 องศาใต้ และช่วงระหว่างลองจิจูด 20 องศาตะวันตก ถึงลองจิจูด 80 องศาตะวันตก แม้ว่าสหราชอาณาจักรจะเริ่มอ้างสิทธิในพื้นที่นี้มาตั้งแต่ พ.ศ. 2451 ก็ตาม แต่การจัดตั้งเขตการปกครองได้มีขึ้นภายหลังเมื่อวันที่ 3 มีนาคม พ.ศ. 2505  พื้นที่ของดินแดนแห่งนี้ครอบคลุมดินแดนต่าง ๆ ซึ่งเคยอยู่ในความดูแลของหมู่เกาะฟอล์กแลนด์ถึง 3 ส่วนคือ เกรอัมแลนด์ (Graham Land) หมู่เกาะเซาท์ออร์กนีย์ (South Orkney Islands) และหมู่เกาะเซาท์เชตแลนด์  (South Shetland Islands) และทับซ้อนกับดินแดนทวีปแอนตาร์กติกาที่ประกาศอ้างสิทธิโดยอาร์เจนตินา (อาร์เจนไทน์แอนตาร์กติกา) และชิลี (จังหวัดอันตาร์ตีกาชีเลนา)

ผู้ที่พำนักอยู่ในดินแดนนี้ได้แก่เจ้าหน้าที่วิจัยและสนับสนุนการสำรวจทวีปแอนตาร์กติกา ซึ่งอยู่ภายใต้การดูแลของคณะสำรวจทวีปแอนตาร์ติกาของสหราชอาณาจักร (British Antarctic Survey) รวมทั้งองค์กรและสถานีสำรวจของอาร์เจนตินา ชิลี และประเทศอื่น ๆ

หมวดหมู่:ดินแดนโพ้นทะเลของบริเตน
หมวดหมู่:ทวีปแอนตาร์กติกา
หมวดหมู่:การอ้างสิทธิเหนือดินแดนในแอนตาร์กติกา
บุญเรือน ชุณหะวัณ

ท่านผู้หญิง**บุญเรือน ชุณหะวัณ** (สกุลเดิม โสพจน์; 25 เมษายน พ.ศ. 2463 – 14 สิงหาคม พ.ศ. 2564) เป็นภริยาพลเอก ชาติชาย ชุณหะวัณ อดีตนายกรัฐมนตรี และเป็นพระญาติฝ่ายพระชนนีในสมเด็จพระศรีนครินทราบรมราชชนนี

## ประวัติ
ท่านผู้หญิงบุญเรือน ชุณหะวัณ เป็นบุตรคนที่สามจากทั้งหมดสี่คนของแช่ม กับบ๋วย โสพจน์ มีพี่น้องชื่อ ชื่น, สนิท และอำไพ (เดิมชื่อ ทุเรียน) ตามลำดับ บิดาเป็นลูกพี่ลูกน้องทางพระชนนีของสมเด็จพระศรีนครินทราบรมราชชนนี

ท่านผู้หญิงบุญเรือนและพี่น้องทั้งหมดได้รับการอุปการะจากสมเด็จพระศรีนครินทราบรมราชชนนี และเป็นผู้ติดตามเมื่อครั้งเดินทางไปโลซาน สวิตเซอร์แลนด์ โดยโดยสารทางเรือจากปีนังเมื่อเดือนเมษายน พ.ศ. 2476 พร้อมด้วยสมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี, พระบาทสมเด็จพระปรเมนทรมหาอานันทมหิดล พระอัฐมรามาธิบดินทร พระบาทสมเด็จพระมหาภูมิพลอดุลยเดชมหาราช บรมนาถบพิตร และพระพี่เลี้ยงเนื่อง จินตดุล ต่อมาสมเด็จพระศรีนครินทราบรมราชชนนีทรงจัดให้ท่านไปอยู่กับครอบครัวชาวสวิตเซอร์แลนด์ และไปศึกษาต่อที่โรงเรียนประจำสำหรับเด็กผู้หญิง

ท่านผู้หญิงบุญเรือนสำเร็จการศึกษาด้านการเลี้ยงเด็ก และตามเสด็จฯ สมเด็จพระศรีนครินทราบรมราชชนนีเดินทางกลับประเทศไทยเมื่อเดือนพฤศจิกายน พ.ศ. 2481 เป็นครูสอนหนังสืออยู่ที่โรงเรียนอนุบาลละอออุทิศ (โรงเรียนสาธิตละอออุทิศ มหาวิทยาลัยสวนดุสิต)

ท่านผู้หญิงบุญเรือน ชุณหะวัณ ถึงแก่อนิจกรรมจากโรคติดเชื้อไวรัสโคโรนา 2019 เมื่อวันที่ 14 สิงหาคม พ.ศ. 2564 เวลา 01.38 น. สิริอายุ 101 ปี

พระบาทสมเด็จพระวชิรเกล้าเจ้าอยู่หัว​โปรดเกล้าโปรดกระหม่อม​ฯ ให้พระราชทานเพลิงศพในวันที่ 15 สิงหาคม พ.ศ. 2564 เวลา 14.00 น. ณ วัดพระศรีมหาธาตุวรมหาวิหาร​ เขตบางเขน กรุงเทพมหานคร กร ทัพพะรังสี​ สุวัจน์ ลิปตพัลลภ ​วรรณรัตน์ ชาญนุกูล​ จาตุรนต์ ฉายแสง​ ประเสริฐ บุญชัยสุข
เทวัญ ลิปตพัลลภ​ วีระศักดิ์ โควสุรัตน์​ เข้าร่วมพิธีพระราชทาน​เพลิงศพ

## ชีวิตส่วนตัว
ท่านผู้หญิงบุญเรือนสมรสกับพลเอกชาติชาย ชุณหะวัณ อดีตนายกรัฐมนตรี ซึ่งขณะนั้นผู้บังคับหมวดกองพันทหารม้าที่ 1 รักษาพระองค์ เมื่อวันที่ 23 พฤศจิกายน พ.ศ. 2487 มีบุตรธิดาด้วยกันสองคน คือ 

# วาณี ชุณหะวัณ (ต๋อย) (เกิด 8 พฤศจิกายน พ.ศ. 2488) สมรสและหย่ากับร้อยโทระวี หงสประภาส มีธิดาหนึ่งคนคือ ปวีณา พหิทธานุกร (สกุลเดิม หงสประภาส)
# ไกรศักดิ์ ชุณหะวัณ (โต้ง) (8 ตุลาคม พ.ศ. 2490 – 11 มิถุนายน พ.ศ. 2563) สมรสกับอโณทัย ชุณหะวัณ (สกุลเดิม จิตราวัฒน์) มีธิดาสองคน คือ ธิษะณา และสิริจรรยา ชุณหะวัณ

## เครื่องราชอิสริยาภรณ์

 

## อ้างอิง

หมวดหมู่:ท่านผู้หญิง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเหรียญรัตนาภรณ์ อ.ป.ร.5
หมวดหมู่:คู่สมรสของนายกรัฐมนตรีไทย
หมวดหมู่:สกุลชุณหะวัณ
หมวดหมู่:ครูชาวไทย
หมวดหมู่:ชาวไทยที่มีอายุเกิน 100 ปี
หมวดหมู่:บุคคลที่เสียชีวิตจากโรคโควิด-19 ในประเทศไทย
หมวดหมู่:บุคคลจากเขตพญาไท